Għalliema u Ġenituri Il-Prattika tas-Sħubija fil-Livell Primarju teNemmen li l-akbar osservaturi tat-tfal huma l-ġenituri u m'għandix dubbju li jekk nisimgħuhom se johorgu b'ideat Sikwit nisimgħu u naqraw dwar il-bżonn li l-ġenituri jipparteċipaw aktar fil-proċess edukattiv. Implikazzjoni ewlenija ta' din l- għajta hija li l-għalliema u l-ġenituri għandhom jaħdmu aktar flimkien għall-ġid tat-tfal. Din is-sensiela ta' artikli qed tinħema bil-ħsieb li tlaqqagħna ma' prattika lokali u barranija li għandha l-ghan li tkattar il-kultura tas-sħubija billi ssaħħaħ il-linji ta' kommunikazzjoni bejn l-għalliema u l-ġenituri. Nittamaw li dawn l-artikli, imżewqin bil- kontribuzzjonijiet tagħkom, iqanqlu aktar interess fil-kunċett tas-sħubija, u jgħinu lil dawk li għadhom ma jafux minn fejn se jitilqu. Dan l-artiklu se jiffoka fuq strateġiji ta' kommunikazzjoni li għandhom l-għan li jintroduċu lill-għalliema u l-ħidma tagħhom. Qabel tibda l-iskola… Il-ħidma ta' l-għalliema li jridu jistabilixxu rapport pożittiv mal-ġenituri tat-tfal tal-klassi tagħhom ġeneralment tibda xi jiem qabel l- ewwel jum ta' l-iskola. L-għalliema jistgħu jvaraw il-ħidma tagħhom f'dan il-qasam permezz ta' ittra qasira ta' introduzzjoni. Din l-ittra għandha sservi biex l-għalliema: jintroduċu ruħhom mal-ġenituri; ifakkru lill- ġenituri meta se tibda l-iskola; u jistidnuhom biex fil-jum imsemmi jiltaqgħu magħhom. Man-nota li tintbagħat lill-ġenituri, l- għalliema jistgħu jibagħtu ittra oħra qasira lit- tfal. Kemm il-ġenituri kif ukoll it-tfal jieħdu pjaċir ikunu jafu li l-għalliema prospettivi huma entużjasti dwar il-klassi l-ġdida li se jgħallmu. Wiehed jistenna li qabel tibda s-sena, l- għalliema diġa' jkollhom it-tagħrif meħtieġ dwar it-tfal tal-klassi. Dan it-tagħrif jista' jwassal biex jiġu identifikati problemi partikulari fil-klassi. Hawnhekk ukoll, l- għalliema jistgħu jaħdmu id f'id mal-ġenituri. L-ewwel kuntatt ma' familji bi tfal bi problemi jista' jagħmel differenza kbira fil- livell ta' koperazzjoni li l-għalliema se jsibu mill-ġenituri għall-bqija tas-sena. Hawnhekk, telefonata tista' twitti t-triq għal azzjoni pożittiva. Jista' jaghti l-każ li ġenituri ta' tfal bi problemi ghandhom storja ta' telefonati negattivi, fejn l-iskola tikkomunika magħhom biss meta jkun hemm xi problema. L- għalliema għandhom jinqdew b'telefonata ta' introduzzjoni biex iserrħu moħħ il-ġenituri li din id-darba l-istorja se tkun waħda differenti. Għalhekk, l-ewwel telefonata trid tkun waħda pożittiva, b'messaġġ ta' rieda tajba u dispożizzjoni lejn ħidma komuni għall-gid tat- tifel/tifla. Minħabba n-natura sensittiva tat-telefonata, ikun meħtieġ li wieħed jippjana t-telefonata sew, L-ewwel kliem jew frażijiet se jħallu effett kbir fuq il-kumplament tal-konversazzjoni. Tajjeb infakkru lill-ġenituri li aħna qed inċemplu għax verament jimpurtana mit-tfal, u nixtiequ li s-sena li tkun se tibda tkun waħda ta' suċċess għal uliedhom. Is-sensittività lejn il-ġenituri hija kruċjali. Nissuġġerixxi li nħallu 'l-ġenituri jitkellmu huma dwar il-problema, aktar milli nibdew aħna il-litanija ta' problemi. Mistoqsija bħal ''kif mar it-tifel is-sena l-ohra7, tista' twassal biex il-ġenituri jirrakkuntaw l-istejjer li għaddiet minnhom il-familja. Fi ftit kliem, huma l- ġenituri li se jmexxu l-aġenda ta' l-ewwel telefonata. e 0 s s 8 c Nisimgħu lill-ġenituri Għalkemm jista' jkollna ħafna ideat dwar X'jista' jsir, tajjeb li nisimgħu lill-ġenituri dwar x'jaħsbu li jista' jsir biex uliedhom jkollhom sena aħjar. Għandna. tendenza li nippatoloġizzaw lill-istudenti u 'l-ġenituri tagħhom. Inħarsu lejhom bħala falluti, u allura ftit li xejn ghandhom x'joffru. Ma naħsibx li dan hu l-każ. Nemmen li l- akbar osservaturi tat-tfal huma l-ġenituri u m'għandix dubbju li jekk nisimgħuhom se joħorġu b'ideat tajbin. Importanti li waqt il-konversazzzjoni tagħna nuru lill-ġenituri li s-support taghhom huwa kruċjali, u allura t-telefonata ta' introduzzjoni mhux se tkun l-ewwel u l-aħħar telefonata. Nistgħu nagħlqu l-konversazzjoni tagħna billi nħeġġu lill-ġenituri jkomplu jikkoperaw maghna ħalli t-tfal ikollhom sena aħjar minn dik ta' qabel. L-ewwel jum… Fl-ewwel ġurnata ta' l-iskola nistgħu nibagħtu ittra oħra mat-tfal li permezz tagħha mhux biss nistiednu lill-ġenituri jżuruna, iżda wkoll nispjegaw il-pjanijiet tagħna għas-sena. L-aktar ingredjenti importanti ta' ittra bħal din huma: € ma ntawlux, paġna tkun biżżejjed 6 it-ton għandu jkun wieħed pożittiv u entużjażmanti 6 infakkru li l-edukazzjoni tat-tfal hija frott il-ħidma komuni. Għalhekk, il-koperazzjoni tagħhom hija kruċjali. 0 Nesprimu sens ta' fiducja fis-suċċess Ma' din l-ittra, nistgħu nibagħtu kodici ta' dixxiplina għall-klassi, u kopja tal-politika li se naddottaw rigward ix-xoghol tad-dar. Il- kodici u l-politika se jkunu s-suġġetti li se nitrattaw fl-artiklu li jmiss.